amanoisuno/poet huggingface dataset:
和李校書雨中自秘省見訪知早入朝便入集賢不遇詩 王起
台庭才子來款扉，典校初從天祿歸。已慚陋巷回玉趾，憶昨謬官在烏府，喜君對門討魚魯。直廬相望夜每闌，校文複忝丞相屬，博物更與張侯居。新冠峨峨不變鐵，憶見青天霞未卷，吟玩瑤華不知晚。自憐豈是風引舟，
貢舉人謁先師聞雅樂 王起
藹藹觀光士，來同鵠鷺群。鞠躬遺像在，稽首雅歌聞。度曲飄清漢，餘音遏曉雲。兩楹淒已合，九仞杳難分。斷續同清吹，洪纖入紫氛。長言聽已罷，千載仰斯文。
濁水求珠 王起
行潦沈明月，光輝也不浮。識珍能洞鑒，精寶此來求。幾被泥沙雜，常隨混濁流。潤川終自媚，照乘且何由。的皪終難掩，晶熒願見收。蛇行無脛至，飲德已聞酬。
和周侍郎見寄 王起
貢院離來二十霜，誰知更忝主文場。楊葉縱能穿舊的，莫道相知不相見，蓮峰之下欲征黃。
贈毛仙翁 王起
冰霜肌骨稱童年，羽駕何由到俗間。丹灶化金留秘訣，若許隨師去塵網，願陪鸞鶴向三山。
賦花 王起
花。點綴，分葩。露初裛，月未斜。一枝曲水，千樹山家。戲蝶未成夢，嬌鶯語更誇。既見東園成徑，何殊西子同車。漸覺風飄輕似雪，能令醉者亂如麻。
賦得濁水求珠 王損之
積水非澄澈，明珠不易求。依稀沈極浦，想像在中流。瞪目思清淺，褰裳恨暗投。徒看川色媚，空愛夜光浮。月入疑龍吐，星歸似蚌遊。終希識珍者，采掇冀冥搜。
賦得行不由徑 王炎
邪徑趨時捷，端心惡此名。長衢貴高步，大路自規行。且慮縈紆僻，將求坦蕩情。詎同流俗好，方保立身貞。遠跡如違險，修仁在履平。始知夫子道，從此得堅誠。
賦得行不由徑 封孟紳
欲速意何成，康莊欲砥平。天衢皆利往，吾道泰方行。不復由萊徑，無由見蔣生。三條遵廣達，九軌尚安貞。紫陌悠悠去，芳塵步步清。澹台千載後，公正有遺名。
題馬侍中燧木香亭 邵楚萇
春日遲遲木香閣，窈窕佳人褰繡幕。淋漓玉露滴紫蕤，樹影參差斜入簷，風動玲瓏水晶箔。
賦得玉水記方流 鄭俞
積水綦文動，因知玉產幽。如天涵素色，侔地引方流。潛潤滋雲起，熒華射浪浮。魚龍泉不夜，草木岸無秋。璧沼寧堪比，瑤池詎可儔。若非懸坐測，誰複寄冥搜。
賦得玉水記方流 吳丹
玉泉何處記，四折水紋浮。潤下甯逾矩，居方在上流。映空虛漾漾，涵白淨悠悠。影碎疑沖鬥，光清耐觸舟。珪璋分辨狀，沙礫共懷柔。願赴朝宗日，縈回入禦溝。
賦得玉水記方流 王鑒
玉潤在中洲，光臨碕岸幽。氤氳冥瑞影，演漾度方流。乍似輕漣合，還疑駭浪收。夤緣知有異，洞徹信無儔。比德稱殊賞，含輝處至柔。沉淪如見念，況乃屬時休。
賦得玉水記方流 陳昌言
明媚如懷玉，奇姿自托幽。白虹深不見，綠水折空流。方玨清沙遍，縱橫氣色浮。類圭才有角，寫月讓成鉤。久處沉潛貴，希當特達收。滔滔在何許，揭厲願從遊。
白日麗江皋 陳昌言
遲景臨遙水，晴空似不高。清明開曉鏡，昭晰辨秋毫。鬱鬱長堤土，離離淺渚毛。煙銷占一候，風靜擁千艘。獨媚青春柳，宜看白鷺濤。何年謝公賞，遺韻在江皋。
賦得玉水記方流 杜元穎
重泉生美玉，積水異常流。始玩清堪賞，因知寶可求。鬥回虹氣見，磬折紫光浮。中矩皆明德，同方葉至柔。月華偏共映，風暖佇將遊。遇鑒終無暗，逢時願見收。
太常觀閱驃國新樂 胡直鈞
異音來驃國，初被奉常人。才可宮商辨，殊驚節奏新。轉規回繡面，曲折度文身。舒散隨鸞吹，喧呼雜鳥春。襟衽懷舊識，絲竹變恒陳。何事留中夏，長令表化淳。
行不由徑 俞簡
古人心有尚，乃是孔門生。為計安貧樂，當從大道行。詎應流遠跡，方欲料前程。捷徑雖雲易，長衢豈不平。後來無枉路，先達擅前名。一示遵途意，微衷益自精。
丁巳歲八月祭武侯祠堂，因題臨淮公舊碑 楊嗣複
齋莊修祀事，旌旆出效闉。薙草軒墀狹，塗牆赭堊新。謀猷期作聖，風俗奉為神。酹酒成坳澤，持兵列偶人。非才膺寵任，異代揖芳塵。況是平津客，碑前淚滿巾。
儀鳳 楊嗣複
八方該帝澤，威鳳忽來賓。向日朱光動，迎風翠羽新。低昂多異趣，飲啄迥無鄰。郊藪今翔集，河圖意等倫。聞韶知鼓舞，偶聖願逡巡。比屋初同俗，垂恩擊壤人。
贈毛仙翁 楊嗣複
天上玉郎騎白鶴，肘後金壺盛妙藥。暫游下界傲五侯，王母親縫紫錦囊，令向懷中藏秘訣。令威子晉皆儔侶，藥成自固黃金骨，天地齊兮身不沒。日月宮中便是家，滿朝將相門弟子，隨師盡願拋塵滓。九轉琅玕必有餘，
題李處士山居 楊嗣複
臥龍決起為時君，寂寞匡廬惟白雲。今日仲容修故業，草堂焉敢更移文。
謝寄新茶 楊嗣複
石上生芽二月中，蒙山顧渚莫爭雄。封題寄與楊司馬，應為前銜是相公。